open-index/open-wikipedia-markdown huggingface dataset:
בית אוסישקין (תל אביב)

[שמאל|ממוזער|250px|[לונטה]]
[שמאל|ממוזער|250px|[חלון טריפורי]]
שמאל|ממוזער|250px|קטע מהחזית
שמאל|ממוזער|250px|הקיר החיצוני של חדר המדרגות
**בית אוסישקין** הוא בניין בקרן הרחובות הירקון (מספר 52) ואלנבי בתל אביב הצופה על מגדל האופרה, כיכר הכנסת וחוף תל אביב. מנחם אוסישקין ומשפחתו התגוררו בבניין שנקרא על שמו.

## הקמה
בית אוסישקין נבנה בשנת 1922 ותוכנן על ידי אלכסנדר לוי במסגרת חברת "קדם - חברת בניין בע"מ" שהקים לוי ביפו אשר יזמה מיזמי בנייה ותשתיות בארץ. הבניין הוא דוגמה בולטת לסגנון האקלקטי שאפיין את הבנייה בתל אביב בעשור השני והשלישי של המאה ה-20. הוא מתאפיין בקשתות מחודדות המזכירות את הבנייה הערבית, כרכובים קלאסיים ואלמנטים קישוטיים נוספים, בדומה לבית הפגודה אשר תכנן לוי שנתיים מאוחר יותר.

אוסישקין, שנבחר ליו"ר הקרן הקיימת לישראל ב-1923, פנה לאלכסנדר לוי שנית וביקש שיתכנן גם את ביתו בשכונת רחביה בירושלים. לוי נענה לבקשתו וב-1925 הגיש תוכניות מפורטות אך מימושן השתהה בשל קשיים כלכליים. לבסוף נבנה הבניין רק ב-1931 בתכנונו של ריכרד קאופמן ולשם העתיק אוסישקין את משכנו.

בשנות ה-30 הוסיף האדריכל יוסף מינור קומה שלישית למבנה. עם פטירתו ב-1941 הוריש אוסישקין את המבנה למשפחתו, והוא נותר בחזקתה עד לשנת 1992.

## מבנה לשימור
כמו בניינים רבים מתקופתו ואף יותר בשל הקרבה השוחקת לאוויר הים, בראשית שנות ה-90 עמד הבית מתפורר ומוזנח. בשנת 1992 הוא נמכר על ידי דוד אוסישקין, נכדו של מנחם אוסישקין לקבוצת אנשי עסקים ישראלים שהתכוונה לבנות במקומו מגדל מגורים בן 23 קומות. יחד עם זאת, הכרזת המבנה כמבנה לשימור וההגבלות שהוטלו על מבנים באזור מנעו זאת מהם ולבסוף השקיעה הקבוצה כ-4 מיליון דולר בשיפוצו, שימורו והרחבתו של המבנה.

למבנה נוספו שתי קומות שעוצבו בסגנון שונה לחלוטין ומחומרים אחרים כדי להדגיש דווקא את החזית המקורית ולא לפגוע בצורת הבניין הססגונית. בפעולת השימור נשמרה בעיקר החזית ואילו פנים הבניין שונה יחד עם תוספת הבנייה. התוספת, הבנויה בעיקר מפלדה, אלומיניום וזכוכית בניגוד לאבן ובטון מטוייח מהם בנוי המבנה המקורי, יוצרת ניגוד בין ישן וחדש ובשל נסיגה קלה מקו הבניין היא גם כמעט ואינה מורגשת על ידי הולכי הרגל העוברים בקרבת הבניין. שטחו של המבנה המורחב עומד על כ-2,000 מ"ר.

תקופה ממושכת המבנה הוצע למכירה ב-10 מיליון דולר ללא הצלחה. ב-1995 התעניינו בו פייסל חוסייני, אחמד טיבי ומספר נציגים פלסטינים נוספים לצורך הסבתו לנציגות אש"ף בתל אביב. המהלך עורר התנגדות רבתי שהובילה להתעניינות של מספר אנשי עסקים יהודים אך לא נמצאו קונים למבנה וב-2003 אחד היזמים, יעקב אייל, עזב את הארץ והותיר את חובותיו מאחור. לקבוצה מונה כונס נכסים שבשנת 2006 מכר את בית אוסישקין לתושב חוץ.

כיום מכיל המבנה משרדים, דירות ודירות נופש.

## לקריאה נוספת
* פנחס בן-שחר, **בתי יפו-תל אביב מספרים**. תל אביב: משרד הביטחון – הוצאה לאור, תש"ן, 1990, ע' 150.
* עופר רגב, **טיול קטן בעיר גדולה**. תל אביב: משרד הביטחון – ההוצאה לאור, תשנ"ט, 1999, ע' 153.

## קישורים חיצוניים

* מורשת אוסישקין, אילן שחורי, "פינה בעיר", מעריב
* 

## הערות שוליים

קטגוריה:תל אביב-יפו: בתי מגורים
קטגוריה:רחוב אלנבי
קטגוריה:רחוב הירקון
אוסישקין, בית
קטגוריה:מנחם אוסישקין
קטגוריה:תל אביב-יפו: בנייני משרדים
קטגוריה:מבנים ואתרים שתכנן אלכסנדר לוי
קטגוריה:תל אביב-יפו: מבנים לשימור
מקלע NSV

שמאל|ממוזער|250px|מקלע NSV בחצובת נ"מ ZPU
**NSV** הוא מקלע סובייטי כבד בקוטר 12.7 מ"מ (חצי אינץ'). שמו הוא ראשי תיבות של מפתחיו: ניקיטין, סוקולוב וולוקוב. המקלע פותח להחלפת מקלע DShK בשירות הצבא הסובייטי ונכנס לשירות ב-1971.

בצבא רוסיה הוחלף המקלע בראשית המאה ה-21 במקלע הקורד החדיש. ה-NSV לא מיוצר יותר ברוסיה, שכן מפעל הייצור והזיכיון נותרו בשטח קזחסטן לאחר פירוק ברית המועצות. מדינות נוספות שייצרו את המקלע ברישיון הן פולין, יוגוסלביה, הודו ובולגריה. 

גרסת המקלע להתקנה על רק"מ קרויה NSVT ויוצרה בסרביה על ידי "זאסטבה" בשם M87. גרסה זו נמצאת בשימוש נרחב במדינות יוגוסלביה לשעבר. כיום משתמשות במקלע פינלנד, פולין, רוסיה, ארמניה וסרביה.

## נתונים טכניים

*תחמושת - 12.7x107מילימטר 
*משקל (ריק) - 25 ק"ג, 41 ק"ג על חצובה בתוספת 11 ק"ג לשרשיר של 50 כדור
*אורך כולל - 1560 מילימטר
*קצב אש - 700-800 כדור בדקה
*הזנה - שרשיר של 50 כדור הניתן לחיבור לשרשירים נוספים.
*טווח מעשי מקסימלי - 1.5 ק"מ בשימוש נגד מטוסים, 2 ק"מ כנגד מטרות קרקעיות
*מהירות לוע - 845 מטר לשנייה
* סכסוכים בהם היה בשימוש - פלישת ברית המועצות לאפגניסטן, המלחמה בנגורנו-קרבאך, מלחמת עיראק

## קישורים חיצוניים

NSV, מקלע
ההכשרה

**ההכשרה** הייתה תנועה יהודית בהולנד שעסקה בהכשרת נוער יהודי לחיים בארץ ישראל.

## רקע
לאחר מלחמת העולם הראשונה החלו מאות פליטים לזרום ממזרח אירופה לתחומי הולנד, חלקם באישור ממשלת הולנד וחלקם הבריחו את הגבול עם גרמניה.

בין הפליטים היו יהודים רבים שביקשו להגיע לארצות הברית או לפלשתינה. הציונים מבין בני נוער אלה היו חברים ב"אגודת מזרחי" ובקשו להיות חלוצים בפלשתינה.

כדי לשפר את סיכוייהם של בני הנוער היהודים מבין הפליטים להקלט בפלשתינה, הוקמו במזרח הולנד ארגונים ששיכנו את הפליטים אצל איכרים כדי שילמדו את עבודת האדמה.

## ההכשרה
לאחר עליית הנאצים לשלטון ב-1933, הוקם מרכז הכשרה ("ההכשרה") באנסחדה (Enschede) ביזמתם של כמה מחברי אגודת ישראל – י' סימון, תושב המקום, ד"ר האוסדורף, מר דה האס, י' פרומן ולינה סנדרס, ובשיתוף פעולה עם קהילת אנסחדה והרב הראשי שלה, הרב הירש. ההכשרה זכתה לתמיכה נרחבת של הקהילה היהודית שראתה בכך פתרון לבעיית זרם הפליטים.

קבוצות של 15–25 בני נוער, ברובם בוגרי תנועות נוער ציוניות מגרמניה, התגוררו במבנה בית ספר ישן של העיר אנסחדה ועבדו אצל איכרים אמידים באזור. שם למדו מקצועות כגון חליבה, עבודת אדמה, נגרות, מסגרות, גידול ירקות ורתכות.

בין השנים 1933 ל-1942 הוכשרו בדרך זו מעל 100 בני נוער יהודים חלוצים. רוב החלוצים בהכשרה זו היו יוצאי "עזרא", תנועת הנוער של אגודת ישראל בגרמניה, או שבאו מפולין. ילידי הולנד כמעט לא הגיעו להכשרה זו. עבור כולם הוגשה לממשלת המנדט הבריטית בקשה לקבל סרטיפיקט לעלות לפלשתינה וכמאה מהם קיבלו את האישורים הנכספים ועלו לארץ ב-1938.

מנהלו הראשון היה ד"ר שטסמן, ואחריו חיים נוסבאום. בין השנים 1937 ל-1942 ניהלו את ההכשרה הרב הלל ברוקנטל עם רעייתו מלי. הרב הלל יזם את הוצאת ה'הכשרה' מתוך העיר אנסחדה לפרוור העיר בכפר טווקלו (Twekkelo), מה שסייע מאוחר יותר, לאפשרות ההישרדות וההצלה בזמן הכיבוש הגרמני. הרב הלל נשבה בידי הגרמנים ביולי 1940 ונשלח למחנה בשלזיה עלית, וכך בשנתיים וחצי האחרונות, ניהלה מלי לבדה את ההכשרה (בהיותה אם לשלושה ילדים בגילאי שנתיים, שלוש וארבע).

החל מ-1939 לא ניתנו עוד סרטיפיקטים וממשלת הולנד העלימה עין ואפשרה לקבוצה נוספת של חלוצים לעשות את דרכה לפלשתינה בדרכים לא חוקיות.

## מלחמת העולם השנייה
עד לשנת 1942 יכלו חברי ההכשרה להמשיך את הכשרתם ללא כל התנכלויות מצד הגרמנים, מאוחר יותר הם התבקשו להרשם בעירית אנסחדה לצורך איסוף והפנייה ל"מחנה עבודה" בפולין. בפועל רק מעטים מביניהם אכן נרשמו וכשבאה משאית לאסוף אותם מהמקום בו גרו גילו הגרמנים שהמקום נטוש.

המחתרת של האזור ברשות הכומר אוורדואן (Overduin) דאגה להסתיר את כל חברי ההכשרה בבתי האיכרים בהם עבדו.
משך כל תקופת המלחמה דאגה המחתרת ההולנדית לכל צורכיהם של הצעירים.

23 מתוך 50 חלוצים מההכשרה של ינואר 1938 ניצלו ועלו לישראל.

## לקריאה נוספת

* L.F.van Zuylen(1998)."Palestinapioniers in Twente".Holland
* C.Hilbrink(1989)."De Illegalen".SDU.s'Gravenhagen


## הערות שוליים

קטגוריה:יהדות הולנד
קטגוריה:ציונות
גנבת דעת

**גנבת דעת** בהלכה היהודית הוא האיסור להטעות את הזולת ולגרום לו לחשוב באופן מוטעה דבר מסוים, ובכללו לתת לזולת רושם מוטעה על כוונותיך האמיתיות כלפיו. איסור גנבת דעת הוא דווקא כאשר האדם גורם במעשיו לגנבת דעת ועושה מעשה מיוחד לשם כך, אבל אם השני טועה מדעתו וחושב שהלה עשה בשבילו מעשה מיוחד, ללא שהעושה עשה פעולה כדי שיחשוב כך, אין בכך איסור גנבת דעת.

## גנבת דעת במקורות
המקור במקרא לדעת חז"ל הוא בפסוק "לא תגנבו" שכולל גם גנבת דעת בכלל שאר הגנבות.

בתנ"ך אנו מוצאים פעמיים גנבת דעת תוך שימוש בביטוי של "גנבת לב":
#
#

בתוספתא נכתב כי "שבעה גנבין הן: הראשון שבכולן גונב דעת הבריות . . ולא עוד אלא שמעלין עליו שאילו היה יכול לגנוב דעת העליונה היה גונב, שכל הגונב דעת הבריות - נקרא גנב".

בתוספתא שם נכתב עוד שישראל גנבו את הדעת העליונה של הקב"ה כאשר אמרו במעמד הר סיני "נעשה ונשמע", מפני שלא התכוונו להגשים את הדבר.

בתלמוד גנבת דעת מוזכרת בהקשר של אדם שתובע חוב שלא קיים באמת, וגורם לציבור לחשוב שקיים חוב שכזה. "'ובאה אל בית הגנב' - זה הגונב דעת הבריות, שאין לו ממון אצל חבירו וטוענו ומשביעו".

### הלכה
הרמב"ם פוסק:

#### דוגמאות
איסור העתקה בבחינות נובע מאיסור זה של גנבת דעת, מפני שמטעה אחרים וגורם להם לחשוב שהישגיו טובים מכפי שהם באמת.

בתנ"ך יש מספר מקרים שבהם נעשה גנבת דעת שלכאורה מוצדקים, כאשר אברהם מבקש משרה לטעון שהיא אחותו ולא אשתו, כאשר יעקב מקבל את הברכות בטענה שהוא עשו, וכאשר משה מבקש מפרעה לצאת למדבר לשלשה ימים של הקרבה, כאשר הוא מתכוון לעזוב לגמרי.

## ראו גם
* גנבה (משפט עברי)
* איסור הכשלת עיוור
* הונאה
* התחזות
* חנופה
* ניבוי עתידות

## קישורים חיצוניים
* 
* הרב אליעזר מלמד, הלכות גניבת דעת, אתר ישיבה
* הרב יובל שרלו, מדבר שקר תרחק - קונטרס הלכות שקר , אתר ישיבת אורות שאול
* אסופת מאמרים בנושא גניבת דעת, באתר ספריית אסיף
* 
* 
* 

## הערות שוליים

קטגוריה:תרי"ג מצוות
קטגוריה:מצוות שבין אדם לחברו
קטגוריה:מצוות הנוהגות בזמן הזה
קטגוריה:מצוות לא תעשה
קטגוריה:פרשת קדושים
נחום לעווי

הרב **נחום לעווי משאדיק** (ידוע בכינוי **רבי נחום שאדיקר**; ה'תק"ע, 1810 בערך – י"ב בחשוון תרכ"ו, 1865) היה הרב של העיר שאדיק שבפולין. לאחר עלייתו לארץ ישראל התמנה לראש כולל פולין. הוא ואחיו הם ראשי משפחת וייספיש בירושלים.

## קורותיו
נולד לרב אברהם לעווי מפוזנא, שהיה תלמיד רבי רפאל הכהן כ"ץ מהמבורג. אמו אסתר הייתה בת רבי יצחק משלשין. מבין ארבעת אחיו התפרסמו הרב שלמה זלמן לעווי פראסט שכיהן כרב של זלוצ'וב, הרב אשר לעמיל לעווי שכיהן כרב של גאלין ובסוף ימיו אב בית דין בירושלים, והרב יעקב יהודה לייב לעווי שכיהן כרבה של שלשין ובסוף ימיו בירושלים. בצעירותו למד אצל רבי שלמה זלמן ליפשיץ ובגיל שמונה עשרה הוסמך על ידו. לאחר נישואיו לחיה סימפלוניה שימש במשך מספר שנים כרב של העיר שאדיק שליד קאליש.

בשנת תר"ה (1845) עלה לארץ ישראל עם שניים מאחיו, רבי אשר למל ורבי יעקב יהודה לייב, מחבר הספר "**בית לאבות**". לפי המסורת, עלייתם באה לאחר ששלושתם חלמו בלילה אחד כי עליהם לעלות לארץ ישראל. בשבתו בירושלים הקדיש את כל זמנו ללימוד התורה, כשהוא יושב רוב ימיו בצום, עטוף בטלית ותפילין. למד קבלה יחד עם אחיו ורבי יוסף זונדל מסלנט אצל המקובל רבי יהודה כהן. התמנה לראש כולל פולין. לאחר פטירת אשתו הראשונה נישא בשנית למינה-לאה ריבלין, בת הרב משה ריבלין, מנהיג האשכנזים בירושלים במשך כמה שנים.

נפטר במגפת הכולרה שפרצה בשנת תרכ"ה. נקבר בבית הקברות היהודי בהר הזיתים בין אחיו הרב יהודה לייב והגאון מקוטנא. במכתב שהופיע בהלבנון (ה'תרכ"ו מס' 23) כתב עליו ר' יעקב ספיר, 

נוסח מצבתו: "איש קדוש וטהור, בן שמונה שנים החל לדרוש את ה' והקדיש כל ימיו לתורה ותעניות וסיגופים במסירות נפש, לא פסק פומיה (פיו) מגרסה יומם ולילה, זכה ללמוד וללמד והעמיד תלמידים הרבה, הרב המאוה"ג (המאור הגדול) סיני ועוקר הרים חסיד ועניו".

בשנת תשמ"ג (1983) הוקמו על שמו ישיבת הר"ן (ראשי תיבות: **ה**רב **ר**' **נ**חום), על ידי צאצאו הרב צבי וייספיש. כן קרויים על שמו, רחוב בשכונת נווה יעקב בצפון ירושלים, ורחוב בשכונת הגפן בביתר עילית.

## ילדיו
מאשתו הראשונה נולדו לו שני בנים ובת, בהם הרב שלמה זלמן בהר"ן לעווי (ראשי תיבות: **ב**ן **ה**רב **ר**' **נ**חום), ממייסדי שכונת מאה שערים ושכונות נוספות. זמן קצר שימש כחבר בית דינו של המהרי"ל דיסקין.

בתו נישאה לרבי יהודה ברגמן בנו של רבי אליעזר ברגמן. מצאצאיהם, חבר מועצת גדולי התורה  הרב מאיר צבי ברגמן.

מאשתו השנייה נולדו לו שלושה בנים ובת, בהם הרב דוד בהר"ן.

## תורתו וספריו
* **אבני קודש** על מסכת בבא מציעא (ירושלים, ה'תרל"א)
* שו"ת **אבני קודש**, (ירושלים, ה'תשל"ה)
* "מוריה" (שנה ראשונה, גיליון ח-י)
* עוד מתשובותיו נדפסו בספר **בית אבות** של אחיו רבי יהודה לייב לעוי, ובשו"ת "אמרי בינה" של הרב מקאליש. חידושים פרי עטו נדפסו בתחילת שו"ת מהרי"ל דיסקין.

## קישורים חיצוניים
* אילן היוחסין של רבי נחום שאדיקר
* ספרו שו"ת אבני קודש באתר HebrewBooks

*
קטגוריה:אנשי עליות קדומות לארץ ישראל
קטגוריה:ירושלים: רבנים
קטגוריה:יהודים הקבורים בהר הזיתים: חלקת הפרושים
קטגוריה:משפחת ברגמן (ירושלים)
קטגוריה:מחברי ספרי שו"ת
קטגוריה:אישים שעל שמם ישיבות בישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1810
קטגוריה:ארץ-ישראלים שנפטרו ב-1865
רויסטון דרנטה

**רויסטון ריקי דרנטה** (בהולנדית: **Royston Ricky Drenthe**; נולד ב-8 באפריל 1987), הוא כדורגלן עבר הולנדי ששיחק בעמדת הקשר וכמגן שמאלי.

## קריירה
דרנטה גדל ברוטרדם והצטרף בגיל 13 למחלקת הנוער של פיינורד המקומית בתור מגן שמאלי. בגיל 16 עבר לאקסלסיור רוטרדם במטרה לקבל יותר דקות משחק, שם הוא עבר לעמדת הקיצוני והראה יכולות טובות יותר בעמדה זו. ב-2005 החליטה פיינורד להחזירו, ובעונת 2006/2005 ערך את בכורתו בקבוצה הבוגרת של פיינורד, אך פריצתו הגיע עונה אחת אחר כך בה הוא הרשים את מאמן פיינורד, אווין קומאן, בתור מגן שמאלי עם 29 הופעות.

בקיץ של עונת 2008/2007, לאחר משא ומתן ארוך, סיכמה פיינורד עם ריאל מדריד על העברתו במחיר של כ-14 מיליון אירו. הצעות נוספות הגיעו גם מצ'לסי ומברצלונה. דרנטה הושאל בהמשך מריאל מדריד להרקולס אליקנטה. בסיום חלון ההעברות של אוגוסט 2011, הושאל לאברטון. שנה מאוחר יותר, שוחרר דרנטה מריאל והפך לשחקן חופשי. הוא החליט לחתום בקבוצת אלניה ולדיקווקז מרוסיה. ב-21 ביוני 2013 חתם בקבוצת רדינג. ב-1 בספטמבר 2014 הושאל לשפילד ונסדיי לחצי שנה. ב-23 בינואר 2015 חתם בארג'ייספור הטורקית. בספטמבר 2015 עבר לבניאס מאיחוד האמירויות הערביות ממנה שוחרר ביולי 2016 ולאחר מכן פרש ממשחק פעיל. ב-8 ביולי 2018 דרנטה חזר מפרישה וחתם בספרטה רוטרדם לעונה אחת. ב-11 בספטמבר 2019 חתם בקוזאקן בויס מהליגה ההולנדית השלישית. ב-6 בינואר 2021 חתם בריאל מורסיה מהליגה הספרדית השלישית.

## הנבחרת הצעירה
לאחר עונת הפריצה של דרנטה (2006/2007), זומן ההולנדי לנבחרת הצעירה של הולנד עד גיל 21 להשתתפות באליפות אירופה לנבחרות צעירות עד גיל 21, על ידי המאמן פופ דה האן. באותו טורניר לא רק שהצטיין דרנטה וקיבל שבחים רבים על הופעתו, הוא קיבל את תואר השחקן המצטיין של הטורניר על ידי אופ"א.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים הולנדים
קטגוריה:מגני כדורגל הולנדים
קטגוריה:קשרי כדורגל הולנדים
קטגוריה:כדורגלני אברטון
קטגוריה:כדורגלני אקסלסיור רוטרדם
קטגוריה:כדורגלני ארג'ייספור
קטגוריה:כדורגלני בניאס
קטגוריה:כדורגלני הרקולס אליקנטה
קטגוריה:כדורגלני נבחרת הולנד
קטגוריה:כדורגלני ספרטה רוטרדם
קטגוריה:כדורגלני אלניה ולדיקווקז
קטגוריה:כדורגלני פיינורד
קטגוריה:כדורגלני רדינג
קטגוריה:כדורגלני ריאל מדריד
קטגוריה:כדורגלני שפילד ונסדיי
קטגוריה:כדורגלני ריאל מורסיה
קטגוריה:רוטרדם: כדורגלנים
קטגוריה:כדורגלנים באולימפיאדת בייג'ינג (2008)
קטגוריה:הולנדים ממוצא סורינאמי
קטגוריה:הולנדים שנולדו ב-1987
אחורי בית הכפורת

**אחורי בית הכפורת**, הוא שמו של השטח המערבי ביותר של העזרה בבית המקדש, הנמצא מאחורי ההיכל וקודש הקדשים. בבית המקדש השני תחומיו היו 11 האמות שבין הקיר המערבי של העזרה לבין הקיר המערבי של התאים.

## מקור השם
מקור השם הוא, שכאשר רוב המתפללים בבית המקדש פונים לכיוון מערב (שם נמצא "בית הכפורת"), הם רואים את אחורי בית הכפורת מאחוריו.

## קדושתו
הקדושה שלו היא כקדושה של עזרת ישראל, שאסורה לכניסה של טמאים, אם נכנסו- אז יביאו קרבן חטאת.

## השימוש בו
* מקום זה שימש כמרכזו של בית הדין של הכהנים לבדיקת הייחוס של הכהנים, ושאר פעולות של עבודת המקדש.
* במקום זה אכלו קרבנות מסוג קודשי קודשים
* במקום זה שחטו קודשים קלים. כדי לאפשר זאת, עשו פתח באזור זה לקודש הקודשים.
* מקום זה גם שימש למקום תפילה נוסף לעולים לרגל שלא היה להם די מקום בחלקו המזרח של העזרה.

## ראו גם
* בית המקדש
* העזרה
* כפורת

## קישורים חיצוניים
* 
* 

קטגוריה:בית המקדש
חפיפה

[ממוזער|שני המשולשים משמאל חופפים. השלישי [דמיון (גאומטריה)|דומה להם. המשולש האחרון (מימין) אינו חופף ואינו דומה לאף אחד מהאחרים. חפיפה מאפשרת שינוי של מאפיינים מסוימים, כגון מיקום וכיוון, אך משאירה אחרים ללא שינוי, כמו מרחקים וזוויות. המאפיינים ללא שינוי נקראים אינווריאנטים.]]
בגאומטריה, שני עצמים הם חופפים (באנגלית: congruence) אם יש להם אותה צורה ואותו גודל, אף אם הם נמצאים במקומות שונים במרחב, מכוונים לכיוונים שונים, או הם תמונת ראי זה של זה.

במובן זה, המשפט "שתי צורות מישוריות הן חופפות" מרמז שהמאפיינים התואמים שלהן *חופפים* (או שווים) כולל לא רק את הצלעות והזוויות המתאימות, אלא גם את האלכסונים, ההיקפים והשטחים התואמים. כך למשל:

*שני קטעי קו חופפים אם יש להם אותו אורך.
*שתי זוויות חופפות אם יש להן אותה מידה.
* שני עיגולים חופפים אם יש להם אותו קוטר.

בניסוח פורמלי יותר חפיפה בין שני קטעים היא מושג ראשוני, המשקף את הרעיון שקיימת איזומטריה שתעביר קטע אחד כך שיכסה בדיוק את הקטע האחר. בהתאם למושג ראשוני זה, ניתן להגדיר חפיפה של עצמים נוספים, כגון חפיפה של שתי זוויות, חפיפת משולשים וכדומה. 

לאחר הגדרתה של חפיפה בין שני עצמים, ניתן לנסח אקסיומות ומשפטים העוסקים בקיומה של חפיפה כזו. דוגמה נודעת למשפטי חפיפה הם המשפטים העוסקים בחפיפת משולשים.

הסימן המתמטי המקובל לחפיפה הוא סימן השוויון ומעליו טילדה: \cong.

מושג החפיפה קשור למושג הדמיון, שבו לאובייקטים יש אותה צורה אך לא בהכרח אותו גודל (ישנן הגדרות המחשיבות חפיפה כמקרה פרטי של דמיון).

חפיפה היא יחס שקילות.

## קישורים חיצוניים

* הסבר על חפיפה- מתוך מילון המושגים בגאומטריה של משרד החינוך.
* 
* 

קטגוריה:גאומטריה
קטגוריה:יחסי שקילות
מעבר ראש הנקרה

**מעבר ראש הנקרה** הוא מעבר הגבול הפעיל היחיד בין ישראל ולבנון ומשמש בעיקר למעבר גורמי או"ם. סמוכה למעבר נקודת תצפית הפונה לכיוון דרום וניתן לראות ממנה את חופי עכו, נהריה והר הכרמל.

## היסטוריה
עד פרוץ מלחמת האזרחים בלבנון הותר לאזרחים לבנונים להיכנס לישראל דרך מעבר ראש הנקרה לביקורי משפחות, וצליינות.

במעבר התקיימה עסקת חילופי גופות ב-2007, כאשר ישראל קיבלה את גופתו של גבריאל דוויט, ישראלי שטבע וגופתו נסחפה ללבנון.

ביולי 2008 התקיימה במעבר עסקת חילופי השבויים בין ישראל לחזבאללה. בעסקה הוחזרו גופותיהם של שני החיילים שחטיפתם גרמה לפרוץ מלחמת לבנון השנייה – אלדד רגב ואהוד גולדווסר – ושרידי גופות של חללי צה"ל מהמלחמה. בתמורה, הועברו לחזבאללה חמישה אסירים לבנונים, בהם סמיר קונטאר, ו-199 גופות של לבנונים ופלסטינים, בהם מחבלי חזבאללה.

## ראו גם
* הגדר הטובה

## קישורים חיצוניים

* מעבר ראש הנקרה, באתר רשות המיסים (ארכיון האינטרנט)
*  ביקור דיפלומטי דרך מעבר ראש הניקרה, סרטי גבע (בפולנית), ארכיון שפילברג, אוקטובר 1957 (התחלה 3:46)


קובץ:GVULROSH13.jpg|שלט בכניסה למעבר הגבול
קובץ:Gvul Rosh Hanikra.JPG|השער למחנה הצבאי הצמוד לגבול
קובץ:Rosh Hanikra border.jpg|כלי רכב בצד הישראלי של המעבר
Rosh Hanikra. British frontier post on the seacoast. Northern District Police. Ras-el-Nakoura Outpost. approximately 1920 to 1933. matpc.00222.A.jpg|מעבר ראש הנקרה בשנות העשרים של המאה ה-20 בתקופת המנדט הבריטי


## הערות שוליים

קטגוריה:מעברי גבול בגבול ישראל–לבנון
קטגוריה:ראש הנקרה
קטגוריה:כביש 4
מריה מאלניה

[שמאל|ממוזער|250px|[ניקפורוס השלישי בוטניאטס, קיסר האימפריה הביזנטית|ניקפורוס השלישי בוטניאטס ומריה מאלניה]] 
**מריה מאלניה** (1050 לערך - לאחר 1103; בגאורגית: მართა – "מָרְתָה") הייתה בתו של המלך הגאורגי בגרט הרביעי מבית בגרטיוני (1027-1072) ואשתו של הקיסר הביזנטי מיכאל השביעי דוקס ומאוחר יותר של ניקפורוס השלישי בוטניאטס. היא מוזכרת בשם **מריה מאלניה**, ולעיתים מבלבלים בינה לבין אמה, בורנה מאלניה, אשתו השנייה של בגרט הרביעי.

## חייה
מריה נולדה כנסיכה מָרְתָה מגאורגיה. בשנת 1056 היא נשלחה לקונסטנטינופול לקנות בה השכלה וחינוך תחת חסותה של הקיסרית הביזנטית, תאודורה, שנפטרה באותה שנה בה שבה מרתה למולדתה. בשנת 1065 נישאה לנסיך מיכאל השביעי דוקס בנו של קונסטנטינוס העשירי, שהיה בן 15 והיה מיועד לרשת את אביו על כס המלוכה. הפיכת חצר, שהתרחשה בשנת 1078, נישלה את מיכאל מכס המלכות והמליכה את ניקפורוס השלישי בוטניאטס. מריה הסכימה להינשא לקיסר החדש בתנאי שבנה, קונסטנטינוס דוקס , יוכרז כיורש מוחלט שלו. ניקפורוס הפר בסופו של דבר את הבטחתו, והקיסרית הפכה מעורבת בקשר שאורגן על ידי הגנרל הביזנטי, אלכסיוס הראשון, שעל פי השמועה היה מאהבה. אלכסיוס הכריח את ניקפורוס לוותר על כתר המלוכה, והכתיר את עצמו, בשנת 1081, לקיסר האימפריה הביזנטית. אלכסיוס הכריז על קונסטנטינוס דוקס כיורשו. 

מאוחר יותר אירס אלכסיוס את בתו, אנה קומננה, לקונסטנטינוס. אלא שלאחר הולדתו של יוחנן השני, בשנת 1087, השתנה המצב ואירוסיה של אנה לקונסטנטינוס בוטלו. קונסטנטינוס נאלץ להיפרד ממעמדו כיורש מוחלט ומריה הוכרחה לפרוש למנזר. קונסטנטינוס נפטר בשנת 1095 או 1096 בערך בגיל עשרים, ומעורבותה של מריה בפוליטיקה הסתיימה סופית. 

מריה התפרסמה ביופייה הרב ובהשכלתה. היא קיימה תכתובת קבועה עם התאולוג והפילוסוף הידוע דאז, תאופילקט מבולגריה , שהושפע רבות מהקיסרית כאשר כתב את עבודתו העיקרית, "הסברים לבשורה על פי יוחנן". מריה גם שימשה כפטרונית המנזרים הגאורגיים בבלקן, במיוחד מנזר איווירון שעל הר אתוס ביוון. היא הצטרפה, כמו אמה בורנה מאלניה, לבניית מנזר קאפאטה שבהר ציון בירושלים.

## מקורות

* לינדה גארלאנד (1999), **[http://books.google.com/books?id=6JY2fpMTkKwC&pg=PP1&dq=Byzantine+Empresses:+Women+and+Power+in+Byzantium&sig=1jYlH7JN4oFISC_KI1jQFbyKmHo קיסריות ביזנטיה: נשים וכוח בביזנטיום, 527-1204 לספירה]**, עמ' 180-186, , (אנגלית) 
* J. M. Hussey, editor, The Cambridge Medieval History, Volume IV The Byzantine Empire, Part 1 Byzantium and Its Neighbours (Bentley House, 200 Euston Road, London: The Syndics of the Cambridge University Press, 1966), p. 793

## לקריאה נוספת

* *Mart'a-Maria 'of Alania*', by Lynda Garland and Stephen H. Rapp (2006), **[http://books.google.com/books?id=T4eMlP3nV4YC&pg=PA94&dq=surami&as_brr=3&sig=ykImFNwJw3HhKMkJOTVBrDVTtJs#PPR5,M1 Byzantine Women: Varieties of Experience 800-1200]**, עמ' 91-124, , 

## קישורים חיצוניים

* לינדה גארלאנד וסטפן ה. ראפ ג'., מרתה-מריה מאלניה באנציקלופדיה מקווננת לקיסרי האימפריה הביזנטית 

## הערות שוליים

קטגוריה:גאורגיה: היסטוריה 
קטגוריה:האימפריה הביזנטית: אישים
קטגוריה:גאורגיה: אצולה 
קטגוריה:ממלכת גאורגיה
קטגוריה:שושלת בגרטיוני
קטגוריה:נשות אצולה במאה ה-12
קטגוריה:נשים אלאניות
קטגוריה:נשות אצולה במאה ה-11
שיתוף פעולה של מתחרים

**שיתוף פעולה של מתחרים** הוא מצב שבו מתקיים, בתחומים מסוימים, שיתוף פעולה בין גופים שהיחס הבסיסי ביניהם הוא יחס של תחרות. בעקבות המושג האנגלי לתיאור מצב זה, **Coopetition** (הלחם של cooperative competition), הוצעו המושגים העבריים **שיתופרות** (או **שיתוחרות **וכן **תחרושיתוף**) - הלחם של שיתוף ותחרות. יצירת המושג coopetition מיוחסת לריימונד נורדה, שעמד בראש חברת "נובל", אך יש גם טוענים אחרים ליצירת מושג זה.

שיתוף פעולה בין פירמות בשוק עלול לעלות כדי קרטל וככה הוא יהווה הפרה של חוק ההגבלים העסקיים, אך שיתופיות קיימת, ללא מגבלה חוקית, בשוק תחרותי.

דוגמה לשיתוף פעולה תוך כדי תחרות, לשם שיפור השירות ללקוח: בראשית ימיהם של הכספומטים בישראל, היה הלקוח יכול למשוך מזומנים רק ברשת הבנקאית שאליה השתייך, במכשירים שבסניפי הרשת. לקוח של בנק הפועלים, למשל, לא היה יכול למשוך מזומנים במכשיר של בנק לאומי. כעבור שנים אחדות, הוקמה חברת ש.ב.א. (שירותי בנקאות אוטומטיים), המשותפת לכל הבנקים בישראל, שהציבה מכשירים במקומות ציבוריים ששירתו את לקוחות כל הבנקים, ולאחר מכן הסכימו הבנקים לשפר את השירות ללקוחותיהם, ולאפשר לכל לקוח להשתמש בכל המכשירים בישראל.
המגמה בשנים האחרונות היא לעבור מתפיסת תחרות כיוצרת חדשנות לתפיסה של שיתוף פעולה כיוצר חדשנות.

## סוגי שיתופי פעולה בין מתחרים
ניתן לסווג את שיתופי הפעולה בין מתחרים לשלושה סוגים.
* שיתוף פעולה כאשר כל חברה בנישה אחרת
במקרה זה החפיפה בין פלחי שוק משותפים לשתי החברות היא בתחום מצומצם.
* שיתוף פעולה בין חברות מתחרות על מנת להגדיל יחד את המשאבים
במקרה זה החפיפה בין מוצרי או שירותי החברות גדולה. פעילותם המשותפת מאפשרת הגדלת נפח השוק או שמירה על רמת מחירים או חיסכון בעלייה בהוצאות כמו שכר עובדים.
* שיתוף פעולה בין חברות מתחרות כנגד חברה שלישית
למשל: שתי חברות קטנות המתחרות ביניהן, המשתפות פעולה על מנת להתחרות בחברה גדולה.

## לקריאה נוספת
* Adam Brandenburger, Barry Nalebuff, *Co-Opetition : A Revolution Mindset That Combines Competition and Cooperation*

## קישורים חיצוניים
* עדנה פשר, מתחרים ומשתפים פעולה – מותר ואפשר, באתר ifeel
* מיכאל צור, הדרך למושלם עוברת במשלימים, באתר ifeel
* מרים ארז, חדשנות באמצעות Co-opetition, מרכז הידע לחדשנות של הטכניון
## הערות שוליים

קטגוריה:מודלים עסקיים
קטגוריה:מבני שוק
קטגוריה:פעילות שיתופית
קאסד

שמאל|ממוזער|250px|פצצה מונחית "קאסד" ביום הצגתה לתקשורת

**קאסד** (בפרסית: **قاصد**; בתרגום מילולי: "שליח") הוא שמה של פצצה מונחית מתוצרת איראן, שהוצגה כדגם החל משנת 2006. ב-26 באוגוסט 2007 ניתן לה פרסום רב על ידי כלי התקשורת באיראן, שם הוצגה כ"פצצה חכמה" מתוחכמת. ניכר בצורתה של הפצצה כי היא מהווה העתק של הפצצה האמריקנית GBU-15. לטענת צבא איראן, מטוסי F-5 ו-F-4 פנטום יכולים לשאת את הפצצה.

ניתוח של התמונות שהתפרסמו על ידי כלי התקשורת האיראניים מעלה, כי ייתכן וההודעה על הכנסת הפצצה לייצור סדרתי אינה נכונה, וכי מרכיבים של הפצצה לקוחים מאמצעי לחימה אחרים (כך למשל, נראה כי ראש הביות של הפצצה לקוח מטיל האוויר-קרקע האמריקני AGM-65 מאבריק, המצוי בידי איראן).

כלי התקשורת באיראן, שדיווחו על הכנסת הפצצה לייצור סדרתי, ציינו כי משקלה הוא 900 ק"ג.
סרטון וידאו המתאר ניסויים בפצצה הופץ על ידי איראן, ובו נראית הטלה שלה ממטוס F-4 פנטום של חיל האוויר האיראני. בסרטון נראית פגיעה של הפצצה** ליד** המטרה המיועדת, ובצילומי מצלמת ההנחיה שלה נראית החטאה של מטרים אחדים.

## ראו גם
* נשק מונחה
קטגוריה:אמצעי לחימה איראניים
קטגוריה:פצצות מונחות
לגאטוס

**לגאטוס** (בלטינית: **Legatus**) היה תואר לקצין צבאי בכיר בצבא הרומי, מקביל לגנרל בצבאות המודרניים.  

ברומא העתיקה, לעיתים כשליח ולעיתים כמפקד לגיון. 

היה קצין צבאי רומי בכיר בצבא הרומי, שווה ערך לקצין כללי בדרגה גבוהה של העת החדשה. בתחילה שימש להאצלת כוח, המונח הפך לפורמלי תחת אוגוסטוס כקצין בפיקודו של לגיון. 

מימי הרפובליקה הרומית, לגטס קיבלו חלקים גדולים מתגמול הצבא בתום מערכה מוצלחת. זה הפך את התפקיד לרווחי, כך שלעיתים קרובות הוא יכול היה למשוך אפילו קונסולים מכובדים או דמויות פוליטיות בכירות אחרות בתוך הפוליטיקה הרומית (למשל, הקונסול לוקיוס יוליוס קיסר התנדב בסוף המלחמות הגאליות בתור לגאט תחת בן דודו הראשון, גאיוס יוליוס קיסר).

## היסטוריה
משרת הלגאטוס נוצרה במהלך המאה השנייה לפנה"ס בתקופת הרפובליקה הרומית. לגאטוס היה סגנו של מושל פרובינקיה, ותפקידיו העיקריים היו לשמש כשליחו של המושל לקהילות המקומיות שהיו נאמנות לרומא, ולפקד על הצבא המקומי בפרובינקיה.

בזמן מלחמת גאליה בהנהגתו של יוליוס קיסר (58–50 לפנה"ס) הפך התואר לגאטוס לבעל אופי צבאי מובהק. תפקידו של הלגאטוס כמפקד לגיון היה מקובל במלחמת האזרחים שהשתוללה ברפובליקה עד שנת 27 לפנה"ס.

בתקופת האימפריה הרומית המשיך הלגאטוס לפקד על לגיון, גם אחרי הארגון מחדש של הצבא הרומאי על ידי אוגוסטוס,  במקרים שהפיקוד על הלגיון הועבר למושל הפרובינקיה, הוא היה מקבל את התואר לגאטוס.

## קישורים חיצוניים
* 

קטגוריה:מוסדות, תפקידים ותארים ברומא העתיקה
Peace Sells... But Who's Buying?

**Peace Sells... But Who's Buying?** (בעברית: **שלום נמכר... אבל מי קונה?**) הוא אלבום האולפן השני של להקת הת'ראש מטאל האמריקאית מגאדת'. במקור, זכויות היוצרים על האלבום היו שייכות לחברת התקליטים קומבט רקורדס, אשר הוציאה את המיקס הראשוני של האלבום. חברת התקליטים קפיטול רקורדס קנתה את הזכויות על האלבום והיא זו אשר הפיקה את גרסתו הסופית של האלבום אשר ראה אור בנובמבר 1986. האלבום זכה למיקס חדש ביולי 2004, כשהוצאתו המחודשת מכילה 4 גרסאות מחודשות לשירים מתוך האלבום המקורי, בנוסף לשמונת השירים המופיעים בהוצאה המקורית.

מוות, שטניזם, אנרכיה, בגידה ופולחן מוצגים לראווה כנושאים המרכזיים באלבום, כאשר נושאים אלו נוטים להיות מיוחסים אל סגנון הכתיבה של ז'אנר המטאל, ובפרט למגאדת'.

לאורך האלבום נשמעים מאפייני הלחנה הלקוחים מסגנונות שונים כגון פאנק ורוק מתקדם, לצד מילים אשר בנויות באופנים לא רגילים, כאשר משווים אותם אל אלבומים של להקות אחרות באותה התקופה אשר משתייכות לאותו הז'אנר המוזיקלי.
רבים מחשיבים את האלבום הזה כאבן פינה בהתפתחות הז'אנרים ספיד מטאל ות'ראש מטאל, ושירים כגון "Wake Up Dead" ו-"Peace Sells" הפכו לסינגלים מצליחים. ב-28 בנובמבר 1988 זכה האלבום למעמד של אלבום זהב, וב-11 בנובמבר 1992 באלבום פלטינה.

עטיפת האלבום מעבירה ביקורת באופן אירוני על הרעיון שאם ה"שלום" היה נמכר כמוצר, לא היו בנמצא אנשים אשר היו מעוניינים בקנייתו.
רעיון זה מתבטא בשלט "למכירה" (For Sale) אשר מוצב בקדמת הריסות בניין האו"ם, אשר נראה כעבר הפצצה גרעינית.

שיר הנושא של האלבום, "Peace Sells", דורג במקום ה-11 ברשימת "40 שירי המטאל הטובים ביותר" של ערוץ המוזיקה VH1. כמו כן השיר מופיע במשחק המחשב Grand Theft Auto: Vice City.

## רשימת שירים (1986)
כל השירים נכתבו והולחנו על ידי דייב מאסטיין אלא אם צוין אחרת.

## רשימת שירים (2004)

## מבצעים
*דייב מאסטיין - סולן, גיטרה מובילה וגיטרת ליווי
*כריס פולאנד - גיטרה מובילה וגיטרת ליווי
*דייוויד אלפסון - גיטרה בס, קולות רקע
*גר סמואלסון - תופים

## הערות
*כל השירים אשר נמצאים באלבום נכתבו והולחנו על ידי דייב מאסטיין, למעט "I Ain't Superstitious" שנכתב והולחן על ידי אמן הבלוז ווילי דיקסון.
*מגאדת' לא מבצעים יותר בהופעות חיות את השירים "The Conjuring" ו-"Good Mourning/Black Friday" מכיוון שדייב מאסטיין מאמין שהם יותר מדי שטניים/ מרושעים אל מול אמונותיו הנוצריות.

## קישורים חיצוניים

* עמוד האלבום באתר last.fm
* סיקור האלבום באתר המעריצים של מגאדת' - Realms Of Deth 
* סיקור האלבום באתר allmusic.com

קטגוריה:אלבומי מגאדת'
קטגוריה:אלבומים באנגלית
רבא (פירושונים)

"רבא" הוא כינויים של אמוראים אחדים בתלמוד הבבלי. כינוי זה הוא קיצור של השם "רב אבא".
רשת מורשה

שמאל|ממוזער|250px| 
**רשת מורשה** היא רשת בתי ספר למורשת היהדות ולמעורבות קהילתית.

רשת 'מורשה' היא רשת אידאולוגית של בתי ספר, הפועלת לעיצוב הוויה יהודית ציונית בעלת דגש חברתי בתוך בתי הספר. 

הרשת נוסדה בשנת 2001. לרשת חברו בתי ספר משני הזרמים: ממלכתי וממלכתי דתי, במטרה לתת מענה חינוכי הולם לכלל תלמידי ישראל, תוך דגש על האוכלוסייה המסורתית. 

כיום שותפים לרשת 34 בתי"ס ברחבי ישראל. הרשת פועלת בבתי הספר בשלושה מעגלים:
#תוכניות הכשרה וליווי למנהלים וצוות בכיר. 
#הנחיה רצופה בעבודה בבתי הספר: השתלמויות למורים ויישום תוכניות חינוכיות שונות.
#פיתוח תוכניות לימודים.

קרן אבי חי תומכת ברשת מאז יסודה. הרשת פועלת במסגרת 'כל ישראל חברים', לצד הארגון 'ממזרח שמש'.

## ראו גם
* מסורתיים
* ממזרח שמש

## קישורים חיצוניים
* אתר רשת 'מורשה'
* גליונות 'יחסים', דפי לימוד רב תחומיים בהוצאת רשת מורשה ומשרד החינוך

מורשה
מהדורה מוגבלת (תוכנית טלוויזיה)

**מהדורה מוגבלת** הייתה תוכנית בידור קומית סאטירית ישראלית בהנחיית דודו ארז ואפרת אברמוב אשר שודרה בערוץ ביפ ב-HOT. השניים הנחו את התוכנית לסירוגין, כאשר לצדם יושב פאנל מתחלף בן ארבעה משתתפים. בכל תוכנית עוסקים המשתתפים באופן הומוריסטי בסוגיות אקטואליות מסדר היום הפוליטי, הציבורי והמדיני, סוגיות שבמהרה מדרדרות לקרב אישי פרוע נטול עכבות ולא מתוסרט בין הפאנליסטים והמנחה, קרב הבוחן את גבולות האישי מול הציבורי, המציאותי מול הטלוויזיוני והטעם הטוב באופן כללי. בשל אופייה הספונטני, התוכנית לא מתוסרטת ברובה ונתפסת כאחת התוכנית הקיצוניות והמהפכניות אשר שודרו בישראל.

התוכנית עלתה לשידור ב-20 במאי 2007 ושודרה במשך ארבע עונות, כאשר ב-27 במרץ 2008 שודר הפרק ה-100 וכביכול האחרון.
ב-6 ביוני 2008, התוכנית חזרה לשידור באופן חד-פעמי תחת הכותרת "מהדורה אחרונה".

לאחר מחאות קהל המעריצים, והצפה תקדימית של שירות הלקוחות של HOT התקבלה מערוץ ביפ הודעה רשמית לפיה התוכנית תחזור לאוויר בעונה חמישית.

ב-17 בנובמבר 2008 חזרה התוכנית לעונה החמישית שלה, הפעם ללא אפרת אברמוב, אשר עברה להנחות את התוכנית "האחות הקטנה" בביפ. התוכנית האחרונה שודרה ב-22 בינואר 2009. 

ישנם בתוכנית אזכורים רבים (ושליליים) לליאור שליין ולתוכנית הלילה שלו בערוץ 10, לתוכנית שבוע סוף ברשת, וכן לשחקן התיאטרון בסאם זועמוט.

## בעקבות התוכנית
בשנת 2008 צולם סרט תיעודי אודות סרטי הפורנו המצולמים בישראל, הקרוי "זהירות, פורנו", כשדודו ארז הוא המנחה המתעד את התופעה, וחוברים אליו שחר חסון ואבי אטינגר. ההומור בסרט הוא תולדה של ההומור בתוכנית "מהדורה מוגבלת", ופאנצ'ים ומשפטי קאץ' פרייז רבים משותפים לשתי ההפקות.

### לילה בכיף וטלוויזיה במיטבה
באפריל 2009, עלתה בערוץ ביפ תוכנית חדשה בשם "לילה בכיף", בכיכובם של דודו ארז, שחר חסון ואבי אטינגר, שהייתה מעין המשך לתוכנית "מהדורה מוגבלת", והתמקדה יותר באורחים ופחות בפאנצ'ים קומיים. תולדה נוספת של "מהדורה מוגבלת", היא תוכנית זכיינית ערוץ 2 קשת- "טלוויזיה במיטבה", וכן "זהירות טלוויזיה", מיני סדרה קומית על מאחורי הקלעים של "טלוויזיה במיטבה".

## פינות בתוכנית
* הידיעה המרכזית (כל העונות)
* דילמה מוסרית (עונה 2)
* קצת פרופורציות (עונה 2)
* קריאה נרגשת (עונה 2)
* פינת התרבות של שחר חסון (עונה 2)
* שאלה אמריקאית (עונה 2 ואילך)
* ידיעה שהתקבלה זה עתה (עונה 2 ואילך)
* השעשועון (עונה 3)
* נשבר הזין (עונה 3 ואילך)
* סססאמא של מי (עונה 2, ירד והוחלף ב"נשבר הזין")
* שירות לציבור (עונה 5)
* המצעד (עונה 5)
* מבזק בחירות (עונה 5)

## ראו גם
* לילה בכיף

## קישורים חיצוניים

* אתר התוכנית

## הערות שוליים

קטגוריה:תוכניות טלוויזיה ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ביפ: תוכניות וסדרות
קטגוריה:סדרות טלוויזיה ישראליות שעלו לשידור בשנת 2007
אנאטולי פרמינוב

שמאל|ממוזער|250px|אנאטולי פרמינוב
**אנאטולי ניקולאייביץ פרמינוב** (ברוסית: **Перминов Анатолий Николаевич**; נולד ב-16 ביוני 1945, במחוז קירוב, ברית המועצות) הוא ראש סוכנות החלל הפדרלית של רוסיה בין השנים 2004–2011.

## ביוגרפיה
פרמינוב שירת בחיל הטילים האסטרטגיים של ברית המועצות ורוסיה. שימש כמפקד האקדמיה הצבאית ע"ש פליקס דזרז'ינסקי במוסקבה. פרמינוב נושא בדרגת גנרל-קולונל בצבא הרוסי. בשנים 1997–2001 היה סגן מפקד כוחות הטילים האסטרטגיים של רוסיה.

פרמינוב שימש כמפקד קוסמודרום פלסצק, השייך כיום לחיל החלל של הצבא הרוסי. תחת פיקודו התקיימו למעלה ממאה שיגורים לחלל ושיגורי ניסוי של טילים בליסטיים מדגמים שונים. במאי 2001 מונה פרמינוב למפקד חיל החלל הרוסי.

בשנת 2004, בצו נשיאותי של נשיא רוסיה ולדימיר פוטין, מונה פרמינוב לראש סוכנות החלל הפדרלית של רוסיה. ב-29 באפריל 2011 פוטר פרמינוב מתפקידו על ידי ראש ממשלת רוסיה, ולדימיר פוטין. הרקע לפיטורין היה צבר של כישלונות שיגור, שנבעו מסיבות שונות במהלך ראשית 2011, והעובדה כי לפרמינוב מלאו 65 שנה, גיל הפרישה לפקידים ממשלתיים ברוסיה.

החל מה-4 במאי 2011 פרמינוב הוא סגן מנכ"ל חברת "מערכות החלל הרוסיות" והמהנדס הראשי של החברה.

## קישורים חיצוניים

* ביוגרפיה (ברוסית) של אנאטולי פרמינוב
* דיווח על פיטוריו של פרמינוב מראשות סוכנות החלל - פורום Fresh לצבא וביטחון

## הערות שוליים

קטגוריה:גנרלים בכוחות המזוינים של הפדרציה הרוסית
קטגוריה:מנהלי רוסקוסמוס
קטגוריה:גנרלים סובייטים
קטגוריה:מעוטרי עיטור הדגל האדום של העמל
קטגוריה:בוגרי האקדמיה הצבאית של המטה הכללי
קטגוריה:מעוטרי אות לגיון הכבוד
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1945
ארצות השפלה הבורגונדיות

**ארצות השפלה הבורגונדיות** הוא מונח המתייחס לתקופה שבה ארצות השפלה היו בשלטון דוכסי בורגונדיה בשנים 1384 עד 1477, וכן לוקסמבורג וחלקים בצפון צרפת של ימינו ("פלנדריה הצרפתית").

## היסטוריה
חלק גדול משטחים אלו עבר בירושה ב-1384 לדוכסי בורגונדיה, ענף צעיר יחסית בשושלת **[[בית ולואה|ולואה]]** של בית המלוכה הצרפתי, עם מותו של לואי לה מאל רוזן פלנדריה. היורשת שלו, מרגרטה השלישית רוזנת פלנדריה, התחתנה עם פיליפ האמיץ (1342–1404), הראשון מדוכסי בורגונדיה לבית ולואה, אשר ירש באופן זה את רוזנויות פלנדריה, ארטואה, רתל, בורגונדיה ונוור. פיליפ ומרגרטה החלו תקופה ממושכת של שלטון בורגונדי בארצות השפלה.

עם הזמן התרחבו שטחי הדוכסות בארצות השפלה, וכללו את רוזנות נאמור ב-1421, דוכסויות בראבנט ולימבורג ב-1430, רוזנויות אינו, הולנד וזיילנד ב-1432, דוכסות לוקסמבורג ב-1441 ודוכסות חלרה ב-1473. התקופה הבורגונדית באה אל קיצה ב-1477, כשהדוכס האחרון לבית ולואה, קרל האמיץ, מת בשדה הקרב ולא השאיר אחריו יורש ממין זכר: דוכסות בורגונדיה עברה לרשות הכתר הצרפתי (על פי החוק הסאלי), וארצות השפלה עברו באמצעות מארי מבורגונדיה לרשות בעלה, מקסימיליאן (ראו: ארצות השפלה ההאבסבורגיות).

## שליטי ארצות השפלה הבורגונדיות
דוכסי בורגונדיה ששלטו בארצות השפלה היו
* מרגרטה השלישית ובעלה פיליפ האמיץ (1384 - 1405)
* יאן "ללא חת" (1405–1419)
* פיליפ הטוב (1419 - 1467)
* קרל האמיץ (1467 - 1477)
* מארי מבורגונדיה (1477 - 1482)

## פוליטיקה
שליטי בית ולואה נאלצו להתמודד עם חבל ארץ הטרוגני המורכב ממספר רב של בישופויות וערים עצמאיות, ששררו בו נאמנויות מקומיות ושבטיות רבות, ועם כמה מערכות מקבילות של מיסוי, מידות ומשקלות, מכסי מגן וכו'. ניסיונות מצד הדוכסים להעמיק את השליטה ברמה המקומית נתקלו בניסיונות מרידה בקרב הערים העצמאיות, לעיתים בתמיכת האצולה המקומית. מרידות אלו דוכאו על ידי הצבא ביד קשה, ובאופן הדרגתי החל להתגבש ממשל מרכזי מודרני וביורוקרטיה של פקידים דוכסיים, מה שאפשר לשליטים הבורגונדיים להפוך לפטרוני האמנויות ולנהל חיי חצר זוהרים שהשפיעו על אורח החיים המלכותי ברחבי אירופה במשך מאות שנים. פיליפ הטוב דאג להקים את ה"סטאטן-חנראל" או "סטאט ז'נרו", מועצה של נציגי הבורגנות, הסוחרים, האצולה והכמורה, ובכך השפיע השפעה מכרעת על המאורעות ההיסטוריים בארצות השפלה במאות השנים הבאות.

חצרו של פיליפ הטוב שכנה בבריסל, אך הוא פרש את חסותו גם על ערים כמו ברוז' ונאמור, ובכך ביסס את מעמדן של ארצות השפלה כלב האימפריה הבורגונדית, שמרכזה הקודם היה בדיז'ון שבצרפת. בחצרות אלו הייתה פריחה עצומה באמנות, במוזיקה ובמדע.

תחת שלטון בורגונדיה התאחדו בפעם הראשונה כל המחוזות והערים השונות בארצות השפלה תחת שלטון מרכזי אחד, ובהדרגה נוצרה כך זהות לאומית חדשה: אנשים ראו את עצמם פחות ופחות כ"בראבנטים", "זיילנדים" או "לימבורגים", ובמקום זאת החלו לחשוב על עצמם כעל **נדרלנדים**, כלומר "בני ארצות השפלה", או בשפות לטיניות **בלגים**.

## קישורים חיצוניים

קטגוריה:הולנד: היסטוריה
קטגוריה:בלגיה: היסטוריה
קטגוריה:צרפת: היסטוריה
קטגוריה:לוקסמבורג: היסטוריה
קטגוריה:מדינות לשעבר בארצות השפלה
סיטיים

**סִטִּיִים** (שם מדעי: **Sittidae**) היא משפחה בסדרת ציפורי השיר המכילה סוג יחיד - **סיטה** (*Sitta*). המשפחה מיוחדת בכך שציפוריה מתמחות בטיפוס הפוך על גזע עץ כאשר ראשן מכוון למטה.

הסיטיים מיוצגים בארץ ישראל במין יחיד – סיטת הצוקים.

## מינים
* סיטה אירופית (Sitta europaea)
* Sitta arctica
* Sitta nagaensis
* Sitta cashmirensis
* Sitta castanea
* Sitta cinnamoventris
* Sitta neglecta
* Sitta himalayensis
* Sitta victoriae
* Sitta pygmaea
* Sitta pusilla
* Sitta witheheadi
* Sitta ledanti
* Sitta krueperi
* Sitta yunnanensis
* Sitta canadensis
* Sitta villosa
* Sitta leucopsis
* Sitta przewalskii
* Sitta carolinensis
* סיטת הצוקים (Sitta neumayer)
* סיטה מזרחית (Sitta tephronota)
* Sitta frontalis
* Sitta solangiae
* Sitta oenochlamys
* Sitta azurea
* Sitta magna
* Sitta formosa

## גלריה

קובץ:Chestnut-vented Nuthatch (Sitta nagaensis).jpg
קובץ:Brown-headed Nuthatch RWD13b.jpg
קובץ:Male red breasted nuthatch.jpg


## מקורות
*עזריה אלון, **החי והצומח של ארץ ישראל**, כרך 6 - עופות, עמוד 405. משרד הביטחון – ההוצאה לאור והחברה להגנת הטבע, 1986, 
*הינצל, פיטר, פרסלאי, **הציפורים מגדיר שדה שלם**, נוסח עברי יצחק כפכפי, הוצאת הקיבוץ המאוחד 1975, עמוד 270.

## קישורים חיצוניים

*
קטגוריה:בעלי חיים שתוארו ב-1828
קטגוריה:טקסונים שתוארו בידי רנה לסון
סרמה

[שמאל|ממוזער|250px|סרמאלה מעלי [כרוב (מאכל)|כרוב (כרוב ממולא)]]
שמאל|ממוזער|250px|עלי גפן ממולאים
**סרמה** (במרוקאית: **لفافة**, "לגלגל") הוא שם קיבוצי לעלים ממולאים, בדרך כלל לעלי כרוב או עלי גפן. לרוב נהוג לייחס את מקור המאכל במטבחי ארצות שהיו בשטח האימפריה העות'מאנית, במטבח המרוקאי ובמטבחים מזרח תיכוניים רבים אחרים. יהודי כורדיסטן מכנים את המאכל "יפרח" או "מחשי".

דרך ההכנה הבסיסית של הסרמה כוללת ריכוך של העלים במים חמים, ולאחר מכן גלגול העלים מסביב לתערובת בשר, בצל מרוסק, עגבנייה, אורז, תבלינים ולפעמים גם ביצה. את הממולאים מבשלים עם בצל, כרוב כבוש ותבלינים ולעיתים מגישים עם יוגורט.

היהודים בארצות השונות היו מכינים את הממולאים ללא בשר או עם בשר בקר, עקב התאמה לכשרות.

## ראו גם
* דולמה

## קישורים חיצוניים

קטגוריה:המטבח הרומני
קטגוריה:ממולאים
קטגוריה:מאכלי אורז
קטגוריה:המטבח הבלקני
קטגוריה:המטבח הטורקי
קטגוריה:יהדות כורדיסטן
קטגוריה:מאכלי חג המולד
קטגוריה:מאכלי כרוב
בית תרבויות העולם

**בית תרבויות העולם** (בגרמנית: **Haus der Kulturen der Welt** - "האוס דר קולטורן דר ולט") הוא מוסד תרבות במרכז ברלין, בירת גרמניה, המשמש להצגת תערוכות, לכנסים, לפסטיבלים בינלאומיים ולמופעי תיאטרון וקונצרטים המציגים בין השאר פרויקטים חוץ-אירופאיים. זהו אחד ממוסדות התרבות החשובים ביותר בברלין ובגרמניה בכלל.
## היסטוריה
האירועים במבנה ממומנים על ידי הממשל הפדרלי של גרמניה. הבניין תוכנן על ידי האדריכל האמריקאי יו סטאבינס, וניתן לגרמניה כמתנה מארצות הברית ב-1957. בשל צורתו הייחודית הבניין מכונה בגרמניה "הצדפה ההרה" (בגרמנית: Schwangere Auster"). המבנה ממוקם בפארק הטירגארטן, בסמוך לקנצלריה הגרמנית למול מגדל הפעמונים של ברלין.

ב-1963 נאם במרכז ג'ון פ. קנדי במהלך ביקורו במערב ברלין. ב-21 במאי 1980 קרס גג המבנה, והאירוע גרר הרוג אחד וכמה פצועים. האולם נבנה מחדש בסגנונו המקורי ונפתח מחדש ב-1987 בחגיגות 750 שנה לברלין.

מחוץ למבנה ניצב פסל הארד הכבד ביותר של הנרי מור, "אובל חצוי גדול: פרפר" (1985-86), במרכז אגם מלאכותי. הפסל, שהיה עבודתו הגדולה האחרונה של מור, אותו סיים קצת לפני מותו, שוקל כמעט 9 טון. זהו אחד משלושה פסליו של מור בברלין, שהושאל למערב ברלין ב-1986, אך מועצת העיר רצתה שהפסל יישאר בעיר, ועל כן ביקשה ממור שיתרום לה אותו. המכתב ששלחה למור הגיע לידיו קצת לפני מותו והוא לא הספיק לכתוב את תשובתו. ב-1988 רכשה ברלין את הפסל מקרן הנרי מור תמורת 4.5 מיליון מארק גרמני (בערך 2.58 מיליון דולר בשער של היום), סכום גבוה מאוד לפסל ציבורי באותה תקופה. בסופו של דבר סבל הפסל משחיקה, הן בשל זיהום סביבתי והן בשל ונדליזם, והוא שוחזר ב-2010.

מתחם בית תרבויות העולם שימש כאתר צילומים בסרט הבדיוני-עתידני משנת 2005 "אאון פלוקס".

## קישורים חיצוניים

* 

קטגוריה:ברלין: מבנים
קטגוריה:ברלין: תרבות
טנגו 51

**טנגו 51** (**Tactical Operations Tango 51**) הוא רובה צלפים אמריקני מתוצרת Tactical Operations Inc ונחשב לרובה הצלפים המדויק בעולם בעל התחייבות לדיוק של 0.25 דקת קשת ( שקול ל-73 מיקרו-רדיאן) ופוטנציאל לדיוק טוב יותר. הרובה נועד במיוחד לצלפי לוט"ר וכוחות מיוחדים של המשטרה (SWAT), לצליפה בטווחים קצרים עד בינוניים בהם נדרש דיוק מרבי. לצד יישומי הלוט"ר הרובה נמכר גם בשוק הפרטי לאזרחים.

הרובה הוא רובה בריחי בקליבר 7.62x51 מ"מ נאט"ו (0.308 וינצ'סטר) שמבוסס על מכלול הבריח של רמינגטון מודל 700 שתוכננה במיוחד עבור הרובה וזוכה לגימור של Tac Ops. ברובה מושם דגש רב על ההתאמה בין חלקי הרובה השונים ובפרט בין החלקים של מכלול הירי והבריח לקנה על מנת להשיג דיוק מרבי. הקנה עצמו הוא קנה ברמת Match Grade תוצרת Tactical Operations וניתן להזמינו באורכים של ,  או . הרובה תוכנן להיות ארגונומי ונוח ליורה על מנת להשיג נוחות וביצועים מרביים. על הקנה ניתן להתקין משתיק קול. כרובה שנועד לצליפה מדויקת בלוחמה בשטח בנוי ובאירועי בני ערובה, הרובה נבנה בצורה קומפקטית והוא קצר יחסית לרובי צלפים אחרים.

הרובה מורכב באופן ידני על ידי החברה תוך הקפדה רבה על הפרטים הקטנים ורמת הגימור. זמן ההמתנה לרובה מרגע הזמנתו נע בין 8 ל-18 חודשים.

הטנגו 51 נחשב לאחד מרובי הצלפים המדויקים בעולם, אם לא המדויק שבהם. הדיוק שלו (יכולת הקביצה) - רבע דקת קשת () - מבטיח פיזור שלא עולה על 7.3 מ"מ בטווח ירי של  ופיזור שלא עולה על 5.8 ס"מ בטווח ירי של 800 מטר.

הרובה אומץ על ידי 400 יחידות SWAT ויחידות משטרה ברחבי העולם, בהן Los Angeles County Sheriffs Special Enforcement Bureau (SEB)&lrm;, אחת מיחידות העילית המשטרתיות הנחשבות בעולם. הרובה זכה למספר סקירות שנעשו על ידי צלפים ומגזיני נשק ומשטרה, ואלו כללו מטווחים בהם הרובה עמד בהתחייבות שלו (0.25 דקת קשת) ואף ירה בדיוק מעל ומעבר למצופה, דבר שזיכה אותו בשבחים רבים.


|צלף SWAT מהונולולו חמוש בטנגו 51 עם משתיק קול.


## ראו גם

* רובים קשורים
** רמינגטון מודל 700 (עליו מבוסס הטנגו 51)
** אלפא 66 (גרסה של הטנגו 51 בקליבר 0.300 וינצ'סטר)
* רובים בעלי דיוק דומה
**  בלייזר R93 טקטי
**  DSR-1
**  Unique Alpine TPG-1
**  Patriot Arms Genesis
**  PGM Ultima Ratio

## קישורים חיצוניים

* סדרת טנגו, באתר Tactical Operations
* ביקורת על הרובה, באתר הצלפים Sniper Central
* ביקורת מורחבת על הרובה, באתר הצלפים Sniper Central
* The Tango 51 Tack Driving Tactical Rifle from Tac Ops מאת Eugene Nielsen, מגזין SWAT (מפורסם ברשות באתר החברה) - המאמר מכיל סקירה טכנית מקיפה של הרובה ושיטת בנייתו

## הערות שוליים

קטגוריה:רובי צלפים
קטגוריה:רובי צלפים אמריקאיים
קטגוריה:רובים בריחיים
פורטה

**פורטה** הוא האלבום השישי שהוציאה להקת הרוק הישראלית "היהודים", ואלבום האולפן הרביעי של הלהקה, אשר ראה אור ביום שישי ה-13 ביולי 2007.

הופעת הבכורה של האלבום נערכה ב-29 בספטמבר 2007 בהאנגר 11 וארכה כ-3 שעות עם סטליסט של 32 שירים אשר כללו את כל שירי האלבום ועוד 17 שירים מהאלבומים הקודמים.

האלבום זכה בתואר "אלבום השנה" בטקס פרסי עמ"י ה-4 של ערוץ 24, וב-12 באפריל 2008, במהלך הופעה במועדון התיאטרון ביפו, הוענק לחברי הלהקה אלבום זהב, לאחר שנמכרו ממנו למעלה מ-20,000 עותקים.

## רשימת השירים

## סינגלים

## קליפים
* אין לך מקום (בימוי: עודד בינון ומיכל ברזיס)
* What About You (בימוי: מילי בן חייל)

## קרדיטים

* תום פטרובר - שירה, פסנתר ("לא יכול אחרת", "חולמת")
* אורית שחף - שירה
* יהב ליפינסקי - תופים
* אבי סטרול - גיטרה בס
* דניאל ברכר וגיא באר - גיטרות
* אדם פרי - קלידים
* ערן מיטלמן - נבל ("עד שזה יעבור"), פנדר רודס ("להיות"), סינתיסייזר ("Don't Like"), קלידים ("Sombody Else"), האמונד ("What About You")
* טכנאי הקלטה: יוסי חסון

## קישורים חיצוניים

* 

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי היהודים
קטגוריה:אלבומי חברת התו השמיני
קורבן האהבה

**קורבן האהבה** הוא סרט עלילתי עצמאי משנת 1992 של ימין מסיקה וירמי קדושי בעלי חברת "הפקות המזרח".
במרכז העלילה עומד סיפור אהבה בלתי אפשרית בין המזרחי העני המקופח מדרום תל אביב לבין מאיה, האשכנזיה העשירה המתנשאת מצפון תל אביב.

ימין מסיקה ביים, צילם וערך את הסרט, ירמי קדושי כתב את התסריט, ימין מסיקה וירמי קדושי הפיקו את הסרט.
בנוסף, קדושי גם שיחק בסרט את מרקו, חברו הקרוב של אבי, האנטי גיבור.
כמו רוב סרטיו של ימין מסיקה, קורבן האהבה הוא מלודרמה בעלת מסרים חברתיים נוקבים. בסרט זה מציג מסיקה את הממסד האשכנזי כמנסה לדכא את בני עדות המזרח.

## עלילת הסרט
הסרט נפתח בסצנה בביתו של אבי (אבי ביטר). מרקו (ירמי קדושי), חבר ילדות של אבי, אשר חולק איתו גורל זהה (שניהם יתומים ועובדים למחייתם בעבודות סבלות) מעיר את אבי לעוד יום עבודה.

בדרך לעבודה אבי מחנה את רכבו וחוסם את רכבה של מאיה (אילנה מן), מהרגע הראשון אבי נדלק על מאיה, ומכאן אנו עדים להתפתחות רומן בין השניים.
אבי ומאיה מצטיירים כהפכים מוחלטים בכל המישורים, בעוד שאבי יתום ועני, מאיה גרה בדירת יוקרה בצפון ת"א, ומשפחתה עשירה.

כאשר נודע למשפחתה וחבריה של מאיה על הרומן, הם מפנים כלפיה ביקורת שלילית ומפעילים עליה לחץ חברתי. כתוצאה מכך מסיימת מאיה את הקשר עם אבי לאלתר.
לאחר שמותירה את אבי שבור-לב מחליטה מאיה, גם תחת לחץ משפחתה, להיענות לחיזוריו של דני (דני חדד), בחור אשכנזי מצפון ת"א, ונישאת לו נישואין אומללים.

אבי מגלה זאת ונותר פגוע ומושפל, הוא מחליט להתעמת עם דני, דוקר אותו, נשלח לכלא, ומותיר את מרקו להתמודד עם המציאות הקשה של השכונה לבדו.
שותפו לתא של אבי מתגלה כאמרגן ובעל מועדון זמר מזרחי מצליח. לא עובר זמן רב עד אשר הוא מגלה את כישרון השירה של אבי ומזמין אותו להופיע במועדון כשישתחרר.
אבי משתחרר מהכלא, מתחיל להופיע במועדון הזמר, ונהיה כוכב גדול.

אבי ומרקו עוזבים את עבודת הסבלות ומרוויחים כסף רב מהצלחתו של אבי, נראה שבפעם הראשונה בחייו אבי עלה על דרך המלך, אך לפתע מאיה חוזרת לחייו של אבי, מבקשת סליחה על מעשיה, ומבקשת לחדש את הקשר.
אבי, למרות שעדיין אוהב את מאיה, לא מקבל את התנצלותה, ומגרש אותה.
לאור זאת, מחליטה מאיה להתנתק מסביבתה ונעלמת אל יעד בלתי־ידוע, לא לפני שהיא משאירה לאבי מכתב פרידה.

## רשימת שירים
***פרפר הלילות** - מילים אבי ביטר / לחן טורקי
***הקסם שמשך** - מילים אבי ביטר / לחן טורקי
***האהבה הזאת** - מילים אבי ביטר / לחן אבי ביטר
***החיים המרים** - מילים אבי ביטר / לחן טורקי
***קורבן האהבה** - מילים דני ששון / לחן טורקי

## שחקנים

## קישורים חיצוניים

* מכונת קריאה – מאמר על "קורבן האהבה" מתוך גיליון מס' 13
* 

קטגוריה:סרטי 1992

קטגוריה:סרטים מוזיקליים
קטגוריה:סרטים עצמאיים
קטגוריה:תל אביב-יפו בקולנוע
קטגוריה:סרטי דרמה רומנטית
קטגוריה:סרטי ימין מסיקה
קטגוריה:סרטים ישראליים משנת 1992
פאוור סנטר

ממוזער|פאוור סנטר בנשר
**פאוור סנטר** הוא מרכז מסחרי פתוח הנמצא בשולי הערים ולצידי צמתים חשובים בדרכים בינעירוניות. הפאוור סנטר כולל חנויות ומקומות בילוי, וחניון שבדרך כלל אינו מקורה. פאוור סנטר כוללים בדרך כלל את אותן חנויות שיש במרכז קניות רגיל, אך לעיתים בשטחי חנויות יותר גדולים. חסרון של הפאוור סנטר זה שהוא לא מגן ממזג האוויר, בניגוד למרכזי קניות מקורים. 

## בישראל
בישראל קיימים מספר מרכזי פאוור סנטר, ביניהם "בילו סנטר" סמוך לרחובות, צומת עד הלום, צומת סילבר (מתחם ה"קוסמוס") באשקלון, מתחם הסטאר סנטר באשדוד, ישפרו סנטר בנס ציונה ובמודיעין-מכבים-רעות, מתחם איקאה בנתניה, מתחמי "ביג" שבאר שבע, בטבריה וערים נוספות, "חונים קונים" בראשון לציון, יכין סנטר בפתח תקווה, "מול כנרת" שבצמח ועוד.

בהקשר החוקי, קיימת בישראל מחלוקת בנוגע להיתרי הבנייה לגבי מרכזים שנבנים באזורים חקלאיים בניגוד ליעודם המקורי. לדוגמה, פסק דין בעתירה של משרד התמ"ת הורה על הריסת שורה של מבנים במתחם ירקונים, בהם "חצי חינם".

## קישורים חיצוניים

* 

## הערות שוליים

קטגוריה:מסחר
אברהם באום

**אברהם באום** (באנגלית **Abraham J. Baum**; 29 במרץ 1921 - 3 במרץ 2013) היה קצין יהודי-אמריקאי בצבא ארצות הברית שזכה בשורה ארוכה של אותות ועיטורים צבאיים על לחימתו נגד הגרמנים במלחמת העולם השנייה.

## קורות חיים
אברהם (אייב) באום נולד ברובע הברונקס בניו יורק והתפרנס כגזרן של בגדים.
ב-1941 התגייס כטוראי לחיל השריון האמריקני וטיפס במעלה הדרגות עד הגיעו לדרגת מייג'ור (רב-סרן) באפריל 1945.

בדצמבר 1943 נשלח באום, אז בדרגת סגן משנה אל מעבר לים, והשתתף בחמישה קרבות בזירה האירופאית במלחמת העולם השנייה.

בחודש מרץ 1945 לחם תחת פיקודו של גנרל ג'ורג' פטון והוטלה עליו משימה קשה שעיקרה חציית קו זיגפריד ושחרורם של 900 שבויים אמריקאים ממחנה המעצר OFLAG XIII-B ליד המלבורג (Hammelburg) בעומק שטח גרמניה.

כוח החילוץ נקרא "**[[כוח באום]]**" על שם מפקדו קפטן (סרן) באום וכלל: 296 חיילים ו-53 כלי רכב בתוכם, טנקים, כלי רכב נגד טנקים ומשאיות.

ב-26 במרץ 1945 תחת פיקודו של באום התקדם הכוח הצבאי לעבר היעד ונתקל בכוחות שריון ורגלים גרמנים. במהלך הקרב נהרגו חלק מלוחמיו של באום, רובם נישבו, ואילו הוא נפצע קשה. למרות פציעתו המשיך להילחם עד אשר נפל בשבי. ימיו בשבי לא ארכו, והוא שוחרר כעבור זמן קצר על ידי הכוחות האמריקאיים.

לאחר המלחמה היה באום ליועץ אסטרטגי במשרד הביטחון האמריקאי.

ב-1948 במהלך מלחמת העצמאות, הגיע באום לישראל ושימש כיועץ למפקדת צה"ל. משה דיין ציין כי חלק מהטקטיקות שלו הושפעו מעצותיו של באום.

באום התגורר ברנצ'ו ברנרדו, סן דייגו, קליפורניה. הוא נפטר ב-3 במרץ 2013 והותיר אחריו את אשתו איילין, 2 בנים ו-2 בנות. באום נקבר בבית הקברות הלאומי ארלינגטון.

## עיטורים
על פעולתו וגבורתו בשדה הקרב עוטר באום בשורה של עיטורים בהם:

* עיטור צלב השירות המצוין, העיטור השני בחשיבותו בצבא ארצות הברית, הוענק לבאום על גבורתו ודבקותו במשימה חרף פציעתו במהלך ניסיון החדירה להמלבורג (בעיטור זה עוטרו כ-5000 חיילים אמריקאים על פעילותם במהלך מלחמת העולם השנייה).
* עיטור כוכב הכסף - העיטור השלישי בחשיבותו בו זכה פעמיים.
* עיטור כוכב הארד - העיטור הרביעי בחשיבותו בו זכה שלוש פעמים
* עיטור לב הארגמן - על פציעותיו, בו זכה ארבע פעמים
* אות השרות הקרבי (Combat Infantryman Badge).

## קישורים חיצוניים

* ראיון מצולם שנערך עם אברהם באום - אוקטובר 2002
* Task Force Baum and the Hammelburg Raid - סיפורו של כוח באום (באנגלית)
* 60 שנה מאוחר יותר "כוח באום" הצליח - סן דייגו יוניון טריביון, 2.12.05 (באנגלית)
* Abraham J. Baum - אתר ww2awards.com
* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:קצינים וחוגרים יהודים בצבא ארצות הברית
קטגוריה:קצינים אמריקאים במלחמת העולם השנייה
קטגוריה:מעוטרי צלב השירות המצוין
קטגוריה:מעוטרי כוכב הכסף
קטגוריה:מעוטרי כוכב הארד
קטגוריה:מעוטרי לב הארגמן
קטגוריה:אמריקאים שנשבו במלחמת העולם השנייה
קטגוריה:אמריקאים שנולדו ב-1921
קטגוריה:אמריקאים שנפטרו ב-2013